vysoké horúčky a účinok ATB
Dobrý deň,
13ročný syn má predpísané ATB Augmentin 625 mg. ATB berie uz 48 hodín(2 dni) avšak stále mu ešte vystupuje horúčka nad 38,5 stupnov. Na zníženie horúčky užíva Nurofen Rapid 400mg. Nurofen užíva už 6.deň v intervaloch cca 9-10 hodín. Čo robiť, ked mu ešte vystúpi horúčka na 7.den? dakujem!
Dobrý deň,
ďakujeme za Vašu otázku.
Nástup účinku antibiotík je individuálny a môže trvať 48 až 72 hodín, v závislosti od závažnosti prebiehajúcej bakteriálnej infekcie. Pokiaľ po 3 dňoch liečby antibiotikami nedôjde k akémukoľvek zlepšeniu stavu, resp. pozorujte zhoršenie, je potrebné opätovne vyhľadať lekára a informovať ho o danej skutočnosti. Na zníženie horúčky môžete okrem účinnej látky ibuprofen (Nurofen) podávať aj účinnú látku paracetamol (Paralen, Panadol).
Panadol Novum
sa podáva 1 tableta s časovým odstupom najmenej 4-6 hodín. Liek Nurofen 400mg sa neodporúča podávať dlhšie než 7 dní bez porady s lekárom. Preto pokiaľ nenastane zlepšenie zdravotného stavu, naopak, horúčky by pokračovali, je nutné aby ste so synom opätovne navštívili lekára.
Prajem skoré uzdravenie.
S pozdravom
Mgr. Emma Halás Haluščíková